Ino Inga Ndacita Buti Kutegwa Katumvwana Abayi Bangu?
Amukkale ansi akuyeeya!
Amubone cakacitikila Rachel. Rachel wakali kulembelwa ma A ama B amakkaadi aakwe aalipooti. Mpoonya naakasika mugiledi 7, zyintu zyakacinca. Rachel wakaamba kuti, “
Bayi bangu bakasola kubelesya nzila zyoonse kutegwa kandifeela”. Ino ncinzi cakalubide? Bayi bakakasalazya kaambo kuti tiibakali kuciyanda cikombelo ncaakali kunjila Rachel abanyina.
Ino ncinzi cakacitika? Rachel wakaamba kuti: “
Lyoonse calibonya kuti lusalululo ndolwapa bayi bangu kuti bandifeezye, baama bakali kuboola kubandika ambabo kujatikizya makani aaya. Mukuyakwaciindi, bakaleka kundikatazya.”
Kuti kamujisi buyumuyumu bukozyenye aboobu, cabusicamba amubandike abazyali banu kujatikizya makani aaya. Cakutadooneka, bayooyanda kubandika abayi alimwi ambweni abapati bacikolo kutegwa bamane penzi eeli.
Nokuba boobo, tatuli twaambo toonse tumana kabotu. Zimwi ziindi, muyandika buyo kuliyumya. (Baloma 12:17, 18) Tanya wakaamba kuti, “
Mwiiyi wangu umwi taakali kubalanganya kabotu basicikolo. Kanji-kanji bakali kututukila, akutwaamba kuti tulibafwubafwuba. Kusaanguna ndakali kulila, pele ndakaiya kutaabikkila maano matusi aabo. Ndakali kubikkila buyo maano kulwiiyo lwangu alimwi akuba azinji zyakucita mukkilasi. Akaambo kaceeci, tiibakali kundikatazya kapati, alimwi ndakali umwi wabasicikolo basyoonto bakali kupasa kabotu. Nokwakainda myaka yobilo, bayi aaba bakatandwa mulimo.”
Kaambo keelede kubikkilwa maano: Amwiiye mbomukonzya kuliyumya kumwiiyi uukatazya, alimwi muyakwiiya zyintu ziyandika kapati mubuumi—zyalo ziyakumugwasya ciindi mwaakuba amupati wamulimo uukatazya. (1 Petulo 2:18) Alimwi muyakwiiya kulumba bamayi bali kabotu mwabajana.
bem_Latn kab_Latn bem_Latn bem_Latn bem_Latn bem_Latn bem_Latn bem_Latn bem_Latn bem_Latn